laion/Wikipedia-Exotic huggingface dataset:
פרדריק בורדיון

פרדריק "פרדי" בורדיון (בצרפתית: Frédéric Bourdillon; נולד ב-16 במרץ 1991) הוא כדורסלן צרפתי-ישראלי, המשחק בעמדת הקלע בבני הרצליה. בורדיון נולד בגראס שבצרפת למשפחה יהודית. הוא שיחק בתיכון INSEP, תיכון למצוינות בספורט. מבית ספר זה גדלו בעבר כמה שחקני NBA כמו טוני פארקר, בוריס דיאו ורוני טוריאף. במהלך תקופת שהותו בתיכון, הוא השתתף בטורניר הבינלאומי של נייקי ב-2010. בורדיון החל את הקריירה המקצוענית שלו בשנת 2009, כשחתם בשארקס דאנטיב. בשנת 2010, חתם בורדיון באלאן שאלון לעונה. בתום העונה זכה עימם בגביע. ב-4 באוגוסט 2014 שב בורדיון לקדנציה שנייה בשארקס דאנטיב, וחתם לעונה. בעקבות יכולתו המרשימה, ב-14 ביולי 2015, האריך בורדיון את חוזהו בשנתיים נוספות. ב-4 בספטמבר 2017 חתם בורדיון במכבי חיפה מהליגה הישראלית. עם זאת, ב-4 בפברואר 2018 שוחרר על ידי הקבוצה לאחר ששותף ב-14 משחקים. ב-12 בפברואר 2018, חתם בורדיון בהפועל אילת עד תום העונה. באותה עונה עזר לאילת להגיע לפלייאוף, שם הפסידה ברבע הגמר להפועל חולון. ב-28 ביוני 2018, האריך בורדיון את חוזהו לעונה נוספת. ב-29 באפריל 2019 קלע בורדיון שיא קריירה של 21 נקודות, עם 4 מ-9 מהשלוש, יחד עם 3 ריבאונדים ו-3 חטיפות בניצחון 77–89 על עירוני נס ציונה. בורדיון עזר לאילת להגיע לפיינל פור, שם הודחה בחצי הגמר על ידי מכבי תל אביב. ב-18 באוקטובר 2019, חתם בורדיון במכבי ראשון לציון לחודשיים עם אפשרות להארכה עד תום העונה, אפשרות שלא מומשה. ב-11 ביוני 2020, חתם במכבי תל אביב עד תום העונה. בתום אותה עונה זכה עימה באליפות. ב-29 באוקטובר 2020 חתם בורדיון בהפועל חולון לעונה. בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב. בעונת 2021/22 זכה עם חולון באליפות והגיע לחצי גמר ליגת האלופות של פיב"א. בתום אותה עונה האריך את חוזהו לעונה נוספת. הפועל חולון אליפויות (1): 2021/2022 מדיה וקבצים בנושא פרדריק בורדיון בוויקישיתוף פרופיל, באתר eurobasket פרופיל, באתר פיב"א איתן גליקמן, מכבי חיפה: פרדריק בורדיון חתם, באתר ynet, 4 בספטמבר 2017 איתן גליקמן, מכבי חיפה שחררה את פרדריק בורדיון, באתר ynet, 4 בפברואר 2018 רבע גמר הפלייאוף: הפועל חולון ניצחה את הפועל אילת 81:87 ועלתה ל-1:2, באתר וואלה, 3 ביוני 2018 מתחילים לעבוד: בורדיון נשאר באילת, באתר מנהלת ליגת העל בכדורסל, ‏28 ביוני 2018 מאור לוי, פרדריק בורדיון חתם במכבי ראשל"צ, באתר ynet, 18 באוקטובר 2019 אהרלה ויסברג‏, פרדריק בורדיון עזב את מכבי ראשון לציון, סווינג חתם במכבי חיפה, באתר וואלה, 26 בפברואר 2020 משה ברדה, ‏רשמית: בורדיון חתם במכבי עד לתום העונה, באתר ONE‏, 11 ביוני 2020 משה ברדה, ‏בפעם ה-54: מכבי ת"א אלופת המדינה בכדורסל, באתר ONE‏, 28 ביולי 2020 אהרלה ויסברג‏, הפועל חולון: פרדריק בורדיון חתם עד לסיום העונה, באתר וואלה, 28 באוקטובר 2020 הפועל חולון זכתה באליפות הליגה הבלקנית, באתר ערוץ הספורט, 29 באפריל 2021
Boyshit

Boyshit (מעוצב באותיות גדולות: BOYSHIT) הוא סינגל שהוקלט על ידי הזמרת-יוצרת האמריקאית מדיסון ביר. השיר יצא לאור ב-11 בדצמבר 2020, על ידי חברת התקליטים אפיק רקורדס, כסינגל הרביעי מתוך אלבום הבכורה שלה, Life Support. ב-4 בדצמבר 2020, הכריזה ביר על יציאתו של השיר כסינגל ברשתות החברתיות, יחד עם תאריך יציאתו של האלבום. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות. ב-11 בדצמבר 2020, יום יציאתו של הסינגל, פורסם קליפ המילים הרשמי בערוץ היוטיוב של ביר. ב-22 בינואר 2021, פורסם הווידאו קליפ הנלווה לשיר. מידע על השיר "Boyshit" באתר ספוטיפיי ג'ייק באנפילד, Upsahl, פיט נאפי, מדיסון ביר, לירוי קלמפיט Boyshit, genius (באנגלית) "Madison Beer 'LIFE SUPPORT' Album Release Date" (באנגלית). 10 בדצמבר 2020. נבדק ב-8 בפברואר 2021. {{cite web}}: (עזרה) irishcharts.com - Discography Madison Beer, irish-charts.com BOYSHIT, נבדק ב-2021-02-08 Madison Beer - BOYSHIT [Official Lyric Video] Madison Beer - BOYSHIT [Official Music Video] The Official New Zealand Music Chart, THE OFFICIAL NZ MUSIC CHART (באנגלית)
Aquemini

Aquemini הוא אלבום האולפן השלישי של צמד ההיפ הופ האמריקאי אאוטקאסט. האלבום יצא לאור ב-29 בספטמבר 1998, על ידי חברות התקליטים לה-פייס רקורדס ואריסטה רקורדס. שם האלבום הוא פרפרזה על המזלות של שני המבצעים: מזל דלי (Aquarius) (ביג בוי) ומזל תאומים (Gemini) (אנדרה 3000), מה שמעיד על הנושא החוזר של האלבום על אישיותם השונה של שני החברים. הצמד הקליטאת רוב האלבום באולפני ההקלטות של בובי בראון ובאולפני דופלר, שניהם באטלנטה, ג'ורג'יה. האלבום מרחיב את הקומפוזיציות בהשראת החלל החיצון באלבומם הקודם, ATLiens, משנת 1996 על ידי שילוב של כלי נגינה חיים. ההצלחה המסחרית של ATLiens איפשרה את החופש היצירתי עבור הצמד, מה שהוביל אותם להפיק בעצמם את רוב הרצועות. הצמד גייס מספר רב של מוזיקאים להפקת האלבום, שהשפיעו רבות על התפתחות הכתיבה של שירי האלבום. מבחינה לירית, האלבום בוחן נושאים שונים, כולל טבע האדם, התמכרות וקשרים בין-אישיים. האלבום זכה בתואר הפלטינה בנובמבר 1998, חודשיים בלבד לאחר צאתו, ובתואר הפלטינה הכפולה ב-2 ביולי 1999, מטעם איגוד תעשיית ההקלטות האמריקאי. האלבום הגיע בשיאו למקום השני הן במצעד הבילבורד 200 והן במצעד אלבומי ה-R&B/היפ-הופ. בנוסף, הגיע האלבום למקום ה-17 במצעד האלבומים הקנדי, וזכה בתואר הזהב מטעם איגוד תעשיית ההקלטות הקנדי. האלבום זכה לביקורות נלהבות ממבקרי המוזיקה, ששיבחו את מוזיקליות האלבום ואת הנושאים הליריים הייחודיים. חמש שנים לאחר צאתו, נכנס האלבום לרשימת "500 האלבומים הגדולים בכל הזמנים" של רולינג סטון, כשהוא מדורג במקום ה-500. ברשימה המעודכנת של שנת 2020, דורג האלבום במקום ה-49. ביולי 2024 דורג האלבום במקום הרביעי ברשימת "100 אלבומי הראפ הגדולים בכל הזמנים: רשימת צוות" של מגזין "בילבורד". מידע על האלבום Aquemini באתר MusicBrainz מידע על האלבום Aquemini באתר AllMusic האלבום Aquemini באתר Discogs האלבום Aquemini באתר ספוטיפיי Sarig, 174. Rys, Dan (30 בספטמבר 2013). "Big Boi Remembers OutKast's 'Aquemini' 15 Years Later". XXL. נבדק ב-28 בינואר 2014. {{cite web}}: (עזרה) Carmichael, Rodney (24 ביוני 2010). "The Making of OutKast's Aquemini". Creative Loafing. נבדק ב-18 בפברואר 2012. {{cite news}}: (עזרה) Huey, Steve. "ATLiens – OutKast". AllMusic. נבדק ב-10 ביולי 2012. {{cite web}}: (עזרה) Sarig, 2007. p. 140 Baker, Soren (25 באוקטובר 1998). "OutKast Aquemini (LaFace/Arista)". Chicago Tribune. נבדק ב-28 בינואר 2014. {{cite news}}: (עזרה) Gold & Platinum, RIAA (באנגלית אמריקאית) OutKast, Billboard Gold/Platinum, Music Canada (באנגלית אמריקאית) Aquemini - OutKast | Songs, Reviews, Credits | AllMusic (באנגלית), נבדק ב-2021-02-26 Facebook, Twitter, Show more sharing options, Facebook, Twitter, Four-Star Performers, Los Angeles Times, ‏1998-09-27 (באנגלית אמריקאית) S. H. Fernando Jr, S. H. Fernando Jr, Aquemini, Rolling Stone, ‏1998-09-04 (באנגלית אמריקאית) "500 Greatest Albums of All Time: #500". Rolling Stone. 31 במאי 2009. ארכיון מ-19 באוקטובר 2012. נבדק ב-13 בספטמבר 2013. {{cite web}}: (עזרה) "500 Greatest Albums of All Time: #49". Rolling Stone. 22 בספטמבר 2020. נבדק ב-9 באוקטובר 2020. {{cite web}}: (עזרה) Damien Scott,Gail Mitchell,Angel Diaz,Carl Lamarre,Michael Saponara,Heran Mamo,Kyle Denis, Damien Scott, Gail Mitchell, Angel Diaz, Carl Lamarre, Michael Saponara, Heran Mamo, Kyle Denis, The 100 Greatest Rap Albums of All Time: Staff List, Billboard, ‏11 ביולי 2024 (באנגלית אמריקאית)
האינדקס הבין-לאומי לשמות צמחים

האינדקס הבין-לאומי לשמות צמחים (IPNI) הוא בסיס נתונים של שמות ופרטים ביבליוגרפיים בסיסיים הקשורים של צמחי זרע, שרכים ובעלי קשקשים. זהו המאגר בעל כיסוי שמות הצמחים הנרחב ביותר בדרגת המין והסוג. במאגר נכללים פרטים ביבליוגרפיים בסיסיים המשויכים לשמות. מטרות המיזם כוללות ביטול הצורך בהתייחסות חוזרת למקורות ראשוניים למידע ביבליוגרפי בסיסי אודות שמות צמחים. ה-IPNI גם מקיים רשימה של קיצורי מחברים סטנדרטיים. אלו בוססו תחילה על המאגר "Authors of Plant Names" (אנ') שחיברו ברומיט ופאוול, אך שמות וקיצורים חדשים מתווספים ללא הרף. IPNI הוא תוצר של שיתוף פעולה בין הגנים הבוטניים המלכותיים שבקיו (אנ') (אינדקס קוונסיס (אנ')), העשבייה של אוניברסיטת הרווארד (אנ'), והגנים הבוטניים הלאומיים של אוסטרליה (אנ') (APNI). מסד הנתונים של IPNI הוא אוסף של שמות הרשומים על ידי שלושת המוסדות המשתפים פעולה והם פועלים למען תקן המידע. תקן קיצורי הסופרים המומלץ על ידי הקוד הבינלאומי למינוח לאצות, פטריות וצמחים (אנ') הוא המאגר Authors of Plant Names של ברומיט ופאוול. ניתן להתייעץ באופן מקוון ברשימה דיגיטלית ומתעדכנת כל העת של מחברים וקיצורים ב- IPNI. ה-IPNI מספק שמות שהופיעו בפרסומים בתחום הבוטני, במטרה לספק אינדקס של שמות שפורסמו במקום לקבוע את המינוח הבוטני המקובל. The Plant List מדיה וקבצים בנושא האינדקס הבין-לאומי לשמות צמחים בוויקישיתוף אתר האינטרנט הרשמי של האינדקס הבין-לאומי לשמות צמחים (באנגלית)
ג'ורדין הויטמה

ג'ורדין הויטמה (באנגלית: Jordyn Huitema; נולדה ב-8 במאי 2001 צ'יליוואק שבקנדה) היא כדורגלנית קנדית, המשחקת בעמדת החלוץ במועדון האמריקאי סיאטל ריין ובנבחרת קנדה לנשים. היא נבחרה כיורשת פוטנציאלית לאגדת הכדורגל הקנדית כריסטין סינקלייר. הויטמה נולדה בצ'יליוואק שבקנדה ושורשי משפחתה הגיעו מהולנד. היא החלה לשחק כדורגל מגיל ארבע עם צ'יליוואק ולמדה בחטיבת הביניים של בית הספר התיכון רוזדייל. אחיה ברודי היה כדורגלן עבור ונקובר וייטקאפס ושיחק באוניברסיטת דוק. אח נוסף שלה בשם טרנט שיחק הוקי קרח בליגת ההוקי הצעירה בססקצ'ואן עבור הומבולדט ברונקוס. בתור נערה שיחקה בקבוצות הנוער הקנדיות צ'יליוואק, סורי יונייטד וונקובר וייטקאפס. ביולי 2018 הוכרז כי הויטמה תשחק עבור פריז סן-ז'רמן לנשים, אולם לפני שחתמה על חוזה סיימה את לימודיה בבית הספר וכך קיבלה את ההסמכה במכללה. במאי 2019 קיבלה חוזה לארבע שנים במועדון. לפני שהופיעה בנבחרת הבוגרת, הויטמה זכתה עם הנבחרת עד גיל 15 בגביע הזהב בשנת 2014. בגמר הטורניר שנערך ב-17 באוגוסט כבשה את הפנדל המכריע בדו-קרב הפנדלים נגד האיטי לאחר והמשחק נגמר בתוצאה 1–1. כעבור שנתיים סיימה עם הנבחרת עד גיל 17 במקום השלישי בגביע הזהב. הויטמה נבחרה להיות בנבחרת המצטיינת של הטורניר וכבשה לאורכו 8 שערים, אחד פחות ממלכת השערים המקסיקנית אליסון גונזלס. באותה תחרות ב-2018 קנדה סיימה שוב במקום השלישי. הויטמה ערכה את הופעת הבכורה בנבחרת הבוגרת ב-8 במרץ 2017 נגד ספרד במתכונת גמר גביע אלגארבה. כשלושה חודשים לאחר מכן ב-11 ביוני כבשה את שני שעריה הראשונים בניצחון 0–6 על קוסטה ריקה. בגביע הזהב של 2018 עזרה לקנדים להעפיל למונדיאל 2019 עם רביעייה בניצחון 0–12 על קובה. הם הפסידו 2–0 בגמר לארצות הברית, ובסך הכל כבשה ארבעה שערים לאורך הטורניר. במונדיאל 2019 הייתה לשחקנית הגבוהה ביותר מכלל חברות נבחרתה עם גובה של 1.80 מ'. היא שותפה רק בהפסד 2–1 להולנד. קנדה הודחה בשמינית הגמר נגד שוודיה. הויטמה נכללה בסגל נבחרת קנדה למונדיאל 2023. היא פתחה בכל משחקי שלב הבתים, אך קנדה שסיימה במקום השלישי הודחה כבר בשלב זה. הויטמה נמצאת במערכת יחסים עם הכדורגלן הקנדי אלפונסו דייוויס, שמשחק בקבוצת באיירן מינכן, מאז ספטמבר 2017. במאי 2022 הודיעו השניים על פרידה. פריז סן-ז'רמן אליפות צרפת: 2020/2021 נבחרת קנדה מדליית זהב אולימפית: 2020 מדיה וקבצים בנושא ג'ורדין הויטמה בוויקישיתוף אתר האינטרנט הרשמי של ג'ורדין הויטמה ג'ורדין הויטמה, ברשת החברתית אקס (טוויטר) ג'ורדין הויטמה, ברשת החברתית אינסטגרם ג'ורדין הויטמה, ברשת החברתית טיקטוק ג'ורדין הויטמה, באתר Soccerdonna (בגרמנית) ג'ורדין הויטמה, באתר Soccerway ג'ורדין הויטמה, באתר WorldFootball.net ג'ורדין הויטמה, באתר FootballDatabase.eu ג'ורדין הויטמה, באתר ESPN [1]סגל נבחרת קנדה נשים מונדיאל 2023(באנגלית) מגן באיירן וחלוצת פ.ס.ז', מתוך אתר "One".
הרמן אוטומר הרצוג

הרמן אוטומר הרצוג (באנגלית: Hermann Ottomar Herzog‏; 15 בנובמבר 1832 – 6 בפברואר 1932) היה אמן גרמני ואמריקאי בולט מהמאה התשע עשרה ותחילת המאה העשרים, והידוע בעיקר בנופיו. הוא קשור לבית הספר לציור בדיסלדורף. הוא נולד בברמן, גרמניה ונכנס לאקדמיה של דיסלדורף בגיל שבע עשרה. הרצוג זכה להצלחה מסחרית מוקדמת, שאיפשרה לו לנסוע בהרחבה ולהמשיך בהכשרתו. פטרוניו כללו בני מלוכה ואצולה ברחבי אירופה. בסוף שנות ה-1860, לאחר טיול נרחב בנורווגיה, התיישב הרצוג לצמיתות ליד פילדלפיה בארצות הברית. לאחר מכן הוא נסע ברחבי ארצות הברית. ומקסיקו. הוא צייר בדרכו ברחבי מדינות המערב והגיע לקליפורניה בשנת 1873. עבודותיו מנסיעה זו כללו סדרת ציורי עמק יוסמיטי. בשנת 1876 הוא קיבל פרס בתערוכת המאה בפילדלפיה על ציורו של היוסמיטי. הרצוג ערך גם נסיעות נרחבות למיין ופלורידה כדי לצייר. מכיוון שהיה משקיע נבון, הרצוג לא היה צריך להיות תלוי במכירת יצירותיו כדי לשמור על אורח חיים נוח. לאחר מותו, משפחתו שמרה על קבוצה גדולה מציוריו, שרובם שוחררו לשוק האמנות בשנות השבעים. מספר מוזיאונים אמריקאיים ואירופיים בולטים כוללים את עבודותיו של הרצוג כחלק מהאוספים שלהם. עבודתו של הרצוג נחשבת לעיתים כחלק מאסכולת נהר ההדסון, אם כי היא מציאותית יותר ודרמטית פחות מיצירותיהם של חבריו פרדריק אדווין צ'רץ או אלברט בירסטדט. מוזיאון נהר ברנדווין בצ'אדס פורד, פנסילבניה, ערך תערוכה גדולה מיצירותיו של הרצוג בשנת 1992 ופרסם קטלוג של עבודותיו. בחייו הארוכים יצר הרצוג יותר מ -1,000 ציורים. יוסמיטי דייגים בחוף נוף הררי טחנת מים ירח בהולנד חוף מיין ונציה גדות הנהר מדיה וקבצים בנושא הרמן אוטומר הרצוג בוויקישיתוף . In: Hans Vollmer (Hrsg.): Begründet von Ulrich Thieme und Felix Becker. Band 16: Hansen–Heubach. E. A. Seemann, Leipzig 1923, S. 570. Peter Hastings Falk: Who was Who in American Art. Sound View, Madison 1985, ISBN 0-932087-00-0, S. 279.
נווה אליעזר

נווה אליעזר היא תת-שכונה בדרום מזרח תל אביב-יפו, המהווה חלק מכפר שלם ומשויכת לרובע 9. השכונה הוקמה בשנות ה-70 על חורבות הכפר הערבי סלמה. בעבר השכונה נודע כמוקד של סמים ופשע. בעשורים האחרונים השכונה הפכה למעט יוקרתית יותר, ומחירי הדירות שבה עלו. בנובמבר 2020 החל פרויקט פינוי-בינוי משמעותי בשכונה שכלל בינוי של כמאות דירות. בשכונה פועל מרכז קהילתי המפעיל חוגים, אולם ספורט וספריה. בנוסף על כך, בשכונה פועל גם בית חב"ד. חוברת על השכונה סמדר שפי, סיפורה של שכונה דחויה, באתר הארץ, 24 בינואר 2007 מאת אמנון הררי, נועם כהן, גלי וולצקי ועינת שרון, כל מה שאתם צריכים לדעת על כפר שלם, באתר טיים אאוט, ‏11 בינואר 2018 הישיבה המאה וחמישים וחמש של הכנסת השלוש עשרה – נרקומנים בשכונת נווה-אליעזר בתל-אביב, באתר הכנסת, ‏1 בדצמבר 1993 חיה נחום, מעבר לכביש: התל אביביים מגלים את מזרח תל אביב, באתר ביזפורטל, 27 במרץ 2016 פינוי בינוי במזרח ת"א: 320 דירות חדשות בשכונת נווה אליעזר, באתר ynet, 16 בנובמבר 2020 מוסדות חינוך ותרבות בתל אביב יפו - מוסדות - מרכז קהילתי נווה אליעזר, באתר www.mosdot.co.il חב"ד | בתי חב"ד בארץ | בית חב"ד - תל אביב - נווה אליעזר-חן, באתר www.chabad.org.il
רשות ניקוז ירקון

רשות ניקוז ירקון היא רשות ניקוז ותאגיד סטטוטורי, אשר אחראית על ניקוז וטיפוח הנחלים בגוש דן, ובראשם נחל איילון והירקון. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. יושב ראש הרשות הוא ראש מועצת שדות דן, דוד יפרח. שטח רשות ניקוז ונחלים ירקון הוא 804,000 דונם, המאכלסים 1.7 מיליון תושבים (הרשות עם מספר התושבים הגבוה בארץ). משרדי החברה ממוקמים בפתח תקווה. בשנת 2020 תקציב הארגון היה 3.8 מיליון ש"ח. הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), חוק המים (1959), אכרזת הניקוז (1996) וצו רשויות נחלים ומעיינות (2003). מבין הפרויקטים שקידמה הרשות, ניתן למנות את: הניקוז בפארק אריאל שרון עזרה בניקוז אזורי מסילות רכבת ישראל ערים: תל אביב-יפו, כפר סבא, אלעד מועצות מקומיות: אזור, ג'לג'וליה, שוהם מועצות אזוריות: שדות דן, גזר, דרום השרון, מטה יהודה אתר האינטרנט הרשמי של רשות ניקוז ירקון רשות ניקוז ירקון, ברשת החברתית פייסבוק רשויות הניקוז, באתר רשות ניקוז שקמה בשור מפתח התקציב - רשות ניקוז ירקון (רשות ניקוז), באתר מפתח התקציב https://www.besor.org.il/wp-content/uploads/2017/11/חוק-הניקוז-–-1957.pdf https://www.besor.org.il/wp-content/uploads/2017/11/צו-הניקוז-הקמת-רשויות-ניקוז-1960.pdf https://www.besor.org.il/wp-content/uploads/2017/11/אכרזת-איזורי-ניקוז-1996.pdf https://www.besor.org.il/wp-content/uploads/2017/11/צו-רשויות-נחלים-הטלת-תפקידי-רשות-נחל-על-רשות-ניקוז-2003.pdf
ספרינגס

ספרינגס (באנגלית: Springs) היא עיר עצמאית לשעבר במזרח ראנד, כיום חלק מעיריית המטרופולין אקורולני במחוז חאוטנג, דרום אפריקה. היא נמצאת 50 ק"מ מזרחית ליוהנסבורג ו-72 ק"מ דרום-מזרחית מפרטוריה. שמה של העיר מגיע ממספר רב של מעיינות באזור. מתגוררים בה למעלה מ-121,000 תושבים. השם ספרינגס ניתן לאזור עוד לפני הקמת העיר בסוף המאה ה-19 על ידי מודד הקרקעות ג'יימס ברוקס. הוא כנראה נתן את השם ספרינגס (מעיינות באנגלית) בגלל ריבוי המעיינות באזור. אבל לפי סיפור אחר הוא רצה לקרוא למקום על שמו, אך מכיוון ששמו ברוקס דמה כל כך למילה "broek" (מכנסיים) באפריקאנס, הוא חשש שהחקלאים האפריקאנרים באזור ילעגו לו. ב־16 בספטמבר 1884 פורסמה המפה הרשמית של ספרינגס בפרטוריה. בתחילה, ערך הקרקע היה שווה ל־200 ראנד. אך גילוי הפחם והזהב וכרייתו שלאחר מכן הגדיל את הערך האדמה במידה ניכרת. הפחם שהתגלה בספרינגס היה באיכות טובה ובשנת 1888 נחתם החוזה הראשון לכריית פחם באזור. בתחילה הכרייה הייתה בקנה מידה קטן, אך עלתה כשהוקם המכרה המזרחי הגדול. מסביב למכרה היו מספר בתי ברזל גלי, ואף על פי שהיו מספר מלונות קטנים וסוחרים כלליים, ספרינגס עדיין לא הייתה עיר. היישוב גדל ובשנת 1902 מונתה ועדת בריאות שתשמור על בנייתם ומיקומם של מבנים וגם על ההיגיינה בעיירה הגדלה. בשנת 1899 התגלה זהב בחווה גדולד ומספר מכרות זהב נפתחו בספרינגס. באפריל 1904 הוכרזה האזור כעיירה שקיבל את השם המקום ספרינגס, ועדת הבריאות הוחלפה על ידי מועצת עיר, והיא פרחה כעיירת כורים. בשנת 1962 ייצר ספרינגס 10% מזהב המדינה ו-9% מהאורניום שלה. עם זאת, בסוף שנות ה-60 של המאה העשרים רוקנו המכרה האחרון בעיר, מכרה דחהפונטיין (מילולית: Daggafonteinmyn). העיירה לא מתה, אלא התפתחה למרכז תעשייתי. ספרינגס הוא כיום אחד ממרכזי התעשייה של ויטווטרסראנד וגם השער המזרחי של חאוטנג לכיוון מפומלנגה וצפון קוואזולו-נטאל. הכרייה הוחלפה בתעשיות ייצור והנדסה בעלות חשיבות כלכלית; מוצרי האזור כוללים מתכות מעובדות, כימיקלים, נייר ומוצרי מזון. עד לסוף שנות התשעים של המאה העשרים הייתה קהילה יהודית גדולה בספרינגס. היו שם שני בתי כנסת, עם בסך הכל 300 משפחות. היום (2021) רוב הקהילה עזבה ליוהנסבורג, קייפטאון, או היגרה לישראל, אוסטרליה, ארצות הברית, ובריטניה. מדיה וקבצים בנושא ספרינגס בוויקישיתוף ספרינגס, באתר אנציקלופדיה בריטניקה (באנגלית)
דדו איוואן

דדו איוואן (במקדונית: Дедо Иван) היה עיתון מקדוני לא חוקי, שהיה שייך למפלגה הקומוניסטית של יוגוסלביה בקומאנובו. העיתון פורסם בין 15 באוגוסט ל-15 בספטמבר 1941 ונכתב בניב קומאנובו (אנ')‏. בסך הכל, העיתון פרסם 3 גיליונות. העורך הראשי של העיתון היה אפוסטול זורדומיק-טולי, וחברי מערכת המערכת היו בויאן זפירובסקי (מק'), פנצ'ה פשב (מק'), קוצ'ו פופוב (בול') ולזר סוקולוב (מק')‏. המהדורה הראשונה הודפסה בביתו של יורדן צ'קוב-דיין (מק'). כפי שנכתב בעיתון עצמו, מטרת העיתון הייתה: עיתון זה יהווה עמוד תווך כאשר כל מי שהוא ישר יתאסף, כל מי שרוצה להילחם למען שחרור מקדוניה מכובשים זרים... בקשר לשם העיתון, במאמר "הציבור הכל ישר" (במקדונית: На сета чесна јавност), בגיליון הראשון של ה-"דדו איוואן", שיצא ב-15 באוגוסט 1941, נכתב כי: ”בתודה לברית המועצות – דדו איוואן – הכריזה לראשונה בפומבי בפני כל העולם כי לעם המקדוני יש את הזכות לחופש ולשוויון עם כל העמים האחרים וכי היא מציעה עזרה לצבא האדום, ששובר כעת את הלוע הפשיסטי הגרמני הרוצח עם אגרוף ברזל. מאותה תודה, אנו מעניקים לעיתון זה את שמו העממי של מגן ברית המועצות שלנו – דדו איוואן.” המהדורה השלישית של "דדו איוואן" בויאן זפירובסקי, "D'nshnja i jutreshnja Makedonija", "Dedo Ivan", גיליון 3 Документи за Народноослободителната војна и Народната револуција во Куманово и Кумановско 1941-1942, (второ дополнето издание), Куманово, мај 1980, 83–181. Д-р Боро Мокров, Развојот на македонскиот печат и новинарство (од првите почетоци до 1945 година), Скопје, 1980, 403–406 Јордан Цеков - Дане, „Бојан Зафировски - Бојчо“, Скопје, 2006, 23 стр. Зборник трудови од историјата на македонскиот печат, Скопје, 1987, 271–281 ДАРМ – Скопје, инв. бр. 240 Јордан Цеков - Дане, „Бојан Зафировски - Бојчо“, Скопје, 2006, 24 стр.
Amen (שיר של וינסנט בואנו)

"Amen" (בעברית: "אמן") הוא שיר שהוקלט על ידי הזמר האוסטרי וינסנט בואנו. השיר יצג את אוסטריה באירוויזיון 2021. וינסנט בואנו נבחר לייצג את אוסטריה בתחרות האירוויזיון 2020 ב-12 בדצמבר 2019. לאחר שהתחרות בוטלה בעקבות מגפת הקורונה, הודיעה ORF ב-26 במרץ 2020 כי בואנו יישאר וייצג את המדינה באירוויזיון 2021. ב-26 בפברואר 2021 נודע שם השיר עימו בואנו יצג את אוסטריה באירוויזיון, "Amen". השיר שובץ להופעה בחציו הראשון של חצי הגמר השני של אירוויזיון 2021. ב-20 במאי 2021, בואנו ביצע את השיר בחצי הגמר השני של התחרות וכשל בניסיון להעפיל לגמר, לאחר שהגיע למקום ה-12 עם 66 נקודות. סרטון השיר "Amen" באתר יוטיוב "Austria picks Vincent Bueno for Rotterdam 2020 - Eurovision Song Contest". eurovision.tv. 12 בדצמבר 2019. נבדק ב-12 בדצמבר 2019. {{cite web}}: (עזרה) "Eurovision 2021: Austria confirms Vincent Bueno…and announces "ESC Video Edition"". Wiwibloggs. 26 במרץ 2020. {{cite web}}: (עזרה)תחזוקה - ציטוט: url-status (link) Vincent Bueno to sing “Amen” at the 2021 Eurovision Song Contest, אסקאקסטרה, 26 בפברואר 2021
קוטג' (אלבום)

קוטג' הוא אלבום הסולו הראשון של הראפר הישראלי קוטג'. האלבום יצא לאור ב-2009 דרך היי פידליטי. האלבום הוא אלבומו הראשון של קוטג' לאחר פירוק ההרכב "בויאקה", בו היה חבר יחד עם נימי נים וקוואמי ויחד הוציאו את האלבום היחיד שלהם הנושא את שמו של ההרכב, "בויאקה". האלבום כולל 13 רצועות שהופקו על ידי דניאל קסטנבוים, אסי איילון, די ג'יי אלארם, אורי שוחט ומומי לוי. באלבום מתארח קוואמי. הבלוגר ומבקר המוזיקה יוסי חרסונסקי סקר את האלבום בחיוב ואף העניק לו ארבעה כוכבי זהב מתוך חמישה. קוטג', באתר בנדקמפ אסף נבו, ‏קוטג' מוציא אלבום בכורה - ראיון, באתר ‏מאקו‏, 9 באוגוסט 2009 רפי ברבירו, קוטג' באריזה חדשה, באתר ynet, 26 באוגוסט 2008 קוטג' | qube.co.il, באתר www.qube.co.il קוטג' - קוטג', באתר יוסמיוסיק, ‏30 בספטמבר 2009 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
ג'ון ס. הרינגטון

ג'ון סטיוארט הרינגטון (באנגלית: John Stewart Herrington; נולד ב-31 במאי 1939) הוא פוליטיקאי לשעבר אמריקאי. בין השנים 1985–1989 היה הרינגטון מזכיר האנרגיה של ארצות הברית, במהלך כהונתו השנייה של הנשיא רונלד רייגן. הרינגטון נולד בלוס אנג'לס שבקליפורניה, ובשנת 1961 השלים לימודי תואר ראשון בכלכלה באוניברסיטת סטנפורד. כעבור שלוש שנים, ב-1964, השלים את לימודיו במכללת הייסטינגס, בית הספר למשפטים של אוניברסיטת קליפורניה. בהיותו סטודנט בסטנפורד, הוא הצטרף לאחוות דלתא אפסילון. הוא עסק בעריכת דין באופן פרטי מ-1965 עד 1981, בעיקר בסן פרנסיסקו, ולאחר מכן היה לפרקליט במגזר הציבורי כשעבד כסגן התובעי המחוזי במחוז ונטורה. בשנים 1981–1983 היה הרינגטון עוזר מזכיר הצי של ארצות הברית לענייני כוח אדם וכוחות מילואים. בשנת 1985 מונה בידי נשיא ארצות הברית רונלד רייגן למזכיר האנרגיה של ארצות הברית. לאחר שירותו בממשלה הפדרלית של ארצות הברית, היה הרינגטון יושב ראש חברת ההוצאה לאור "Harcourt". הוא נשאר פעיל בפוליטיקה במדינת ביתו, לאחר שכיהן תקופה כיו"ר המפלגה הרפובליקנית בקליפורניה. הוא הבעלים של ויק סטיוארט'ס (Vic Stewart's), מסעדה לממכר סטייקים, הפועלת בעיקר בקליפורניה. הוא גם מתווך נדל"ן ומספק שירותי ייעוץ ארגוני לתאגידים שונים. מדיה וקבצים בנושא ג'ון ס. הרינגטון בוויקישיתוף רוברט ד. הרשי ג'וניור, WORKING PROFILE: ENERGY SECRETARY JOHN S. HERRINGTON; SLAYER OF PLANS HE FINDS TOO COSTLY, באתר הניו יורק טיימס, 26 באוגוסט 1985 (באנגלית) פרנסיס קליינס, WHITE HOUSE; AN OUTSIDER (SOON TO BE AN INSIDER) STIRS CONCERN, באתר הניו יורק טיימס, 4 בפברואר 1983 (באנגלית)
העלייה

העלייה הוא אלבום הבכורה של הראפר הישראלי וייב איש. האלבום יצא לאור ב-4 במרץ 2020, על ידי חברת התקליטים שיגולה רקורדס. האלבום הוא אלבומו הראשון של וייב איש לאחר פירוק הצמד "תלא מובב", בו היה חבר יחד עם קיד קופר ויחד הוציאו את האלבום היחיד שלהם הנושא את שמו של ההרכב. המפיק המרכזי של האלבום הוא די ג'יי מש, ממקימי הלייבל שיגולה רקורדס, שהפיק את כל השירים באלבום, למעט "מה עשית" ו"ג'ולי" שהפיק מיכאל כהן, "בלעדייך" שהפיק הפנר ו"לפעמים" הפיק צוקוש. מקורו של שם האלבום הוא רחוב "העלייה" בדרום תל אביב, שם גדל וייב איש. האלבום זכה להצלחה במצעדי אפל מיוזיק, תוך שהגיע בשיאו למקום ה-17. ב-19 באפריל יצא הסינגל המוביל מהאלבום, "ג'ולי", שנכנס לפלייליסט של גלגלצ. די ג'יי מש, מיכאל כהן, צוקוש, הפנר העלייה by וייב איש (באנגלית בריטית), נבדק ב-2021-02-26 בן שלו, מתי בפעם האחרונה ראיתם ראפר שמצייר תמונה ישראלית כל כך קשה ונוגעת?, באתר הארץ, 25 באפריל 2020 מאת מתן שרון, זה סוג של עסק משפחתי, כל עוד שם המשפחה הוא היפ הופ, באתר טיים אאוט, ‏2021-02-03 ג'יגה ג'וס – 1.7.20 – ספיישל ווייב איש! | הרדיו הבינתחומי, באתר 1062fm.co.il Israel Apple Music Top 100 Albums, www.top-charts.com (באנגלית) מתן שרון, חיפשנו OCB חום - מצאנו ראפר מטורף, באתר ynet, 17 ביוני 2020